cyanic-selkie/wikianc huggingface dataset:
Լաբոք
Արտաքին հղումներ
Կատեգորիա:ԱՄՆ-ի քաղաքներ Կատեգորիա:ԱՄՆ-ի համալսարանական քաղաքներ Կատեգորիա:ԱՄՆ-ի բնակավայրեր
Սուրբ Սարգիս եկեղեցի (Լոնդոն)
Լոնոդնի Սուրբ Սարգիս եկեղեցի (St.Sargis Armenian Apostolic church of London), Հայ Առաքելական եկեղեցու տաճար Մեծ Բրիտանիայի մայրաքաղաք Լոնդոնի Կենսինգտոն թաղամասում։
Եկեղեցին գտնվում է հետևյալ հասցեում. St Sarkis Armenian ChurchIverna Gardens, Kensington London W8 6TP, UK։
Պատմություն
Եկեղեցու կառուցման աշխատանքները հովանավորել է հայ գորածարար և բարերար Գալուստ Գյուլբենկյանը տեղի հայ համայնքի «հոգևոր մխիթարության» և հավաքի վայր ապահովելու համար։ Եկեղեցու կառուցման աշխատանքները սկսվել էին 1922 թվականի փետրվար ամսին, իսկ վերջացել են 1923 թ. հունվարի 11, երբ էլ եկեղեցին օծվել է։ Եկեղեցուն մերձ գտնվող քահանայի տունը նույնպես կառուցվել է եկեղեցու կառուցման ընթացքում։ Եկեղեցու ճարտարապետներն են եղել Արթուր Դեվիսը en (Arthur J. Davis) և Չարլզ Մյուեսին en (Charles Mewes), ով գծել է եկեղեցու գծապատկերը, հիմնվելով Հայաստանում գտնվող 13-րդ դարի Հաղպատավանքի զանգակատան կառուցվածքին։ Եկեղեցուն ներքուստ և արտաքուստ կառուցված է Պորթլենդից բերված քարով ։
1937 թվականին եկեղեցու հյուսիսային մասոմ ապսիդաձև մկրտության ավազան է կառուցվել, իսկ արևմտյան կողմից տաճարը լայնացրել են ավելի շատ մարդ ընդունելու համար։ Ավելի ուշ, 1950 թվականին հարավարևելյան մասում խորան է ավելացվել։ Բոլոր այդ ավելացումները կատարել են Հոլոուեյ եղբայրները (Holloway Brothers) Դեվիսի և Մյուեսի ղեկավարության ներքո ։
Ժամանակակից իրավիճակ
Այժմ եկեղեցին ֆինանսավորվում է Գյուլբեկյանի կողմից հիմնադրված հիմնադրամից ։
Եկեղեցու պահպանություն
Եկեղեցու Հոգաբարձական խորհուրդը.
Արտաքին հղումներ
Կատեգորիա:Մեծ Բրիտանիայի հայկական եկեղեցիներ ս Կատեգորիա:1923 հիմնադրումներ Անգլիայում
Հին հայոց ժամանունները
1-Գիզակ 2-Լուսակն 3-Առավոտ 4-Լուսափայլ 5-Փայլածու 6-Այգ 7-Ցայգ 8-Զորացյալ 9-Ճարագայթյալ 10-Շառավիղյալ 11-Երկարատես 12-Շանթակող 13-Հրակաթ 14-Հուրափայլյալ 15-Թաղանթյալ 16-Արագոտ 17-Արփող 18-Խավարած 19-Աղջամուղջ 20-Մթացյալ 21-Շաղավոտ 22-Կամավոտ 23-Բավական 24-Խոթափյալ
Արծրունիներ
Արծրունիներ, հայ նախարարական տոհմ։
Ծագում
Ըստ Արծրունիների տոհմական ավանդապատումների, Արծրունիների իշխանական տունը ծագում է Հայկ Նահապետից սերած Տորք Անգեղից։ Արծրունիների նախնիները եկել են Վասպուրական նահանգի Մեծ Աղբակ գավառից։
Ըստ Մովսես Խորենացու՝ Արծրունիների նախահայրը Ասորեստանի Սենեքերիմ թագավորի որդի Սանասարն է, որը եղբոր՝ Ադրամելեքի հետ սպանելով հորը՝ պատսպարվել էր Հայաստանի Սիմ կոչվող լեռներում։ Այս վարկածը նման է Մ. Խորենացու այն պնդմանը, թե իբր Բագրատունիները հրեա են, ինչը բազմիցս հերքվել է ապացույցներով։
Մեծ Հայք
Արտաշեսյան և Արշակունի Հայոց թագավորների օրոք Արծրունիները խաղում էին ռազմաքաղաքական կարևոր դեր։ Արծրունիների մրցակիցն էր Մարդպետունի նախարարական տոհմը։ Արշակունիների և Մարդպետների համագործակցությունը և վերջիններիս մրցապայքարը Արծրունիների դեմ, ինչպես և Պարսկաստանի տիրույթների սահմանակցությունը, պատճառ դարձան IV դարում Արծրունիների կենտրոնախույս և պարսկամետ քաղաքականության։ Արծրունիները ձգտել են Սասանյանների օգնությամբ բարձր դիրքի հասնել Մեծ Հայքում։ Բայց նմանօրինակ ակնկալությունները հող չեն գտել երկրում և Արծրունիները հուսախաբվելով, երես են թեքել Սասանյաններից։
Մարզպանական Հայաստան
Հայ Արշակունյաց թագավորության վերացումից հետո Պարսից արքունիքը հավասարապես սպառնացել է թե՛ Արծրունիներին և թե՛ նրանց մրցակից Մարդպետունիներին։ Այս տոհմերը գերադասել են միավորվել՝ պարսից տիրապետությանը համատեղ դիմակայելու բնական մղումով։ Միավորումն ընթացել է Արծրունիների գերակայության ներքո և ավելի զորեղացրել նրանց։ 449-ի Արտաշատի ժողովին մասնակցող նախարարների և հոգևորականների մեջ էին նաև Արծրունիների ներկայացուցիչները։ Ավարայրի ճակատամարտում հայոց բանակի կենտրոնական զորախմբի հրամանատարը Ներշապուհ Արծրունին էր։ Ըստ Եղիշեի, Ավարայրի ճակատամարտում զոհվածների և հետագայում նահատակվածների թվում կային նաև Արծրունիներ։
Արաբական շրջան
Արծրունիների ազդեցությունն ավելի է ուժեղացել արաբական տիրապետության շրջանում, երբ նրանք գլխավորել են Վասպուրականի պայքարը Արաբական խալիֆայության դեմ։ Թեև VIII դարի սկզբին Արծրունիները ծանր հարված ստացան արաբներից, բայց դարի կեսից նրանց հաջողվեց Բագրատունիներին դուրս մղել Վասպուրականից և այնտեղ հաստատել իրենց տիրապետությունը։ Արծրունիները մասնակցել են 774-775-ին Աբբասյանների խալիֆայության դեմ Հայաստանում ծավալած ժողովրդական ապստամբությունը։ Ապստամբությունից հետո Արծրունիները տիրեցին Ռշտունյաց նախարարության տիրույթները։ Արծրունիները Բագրատունիների հետ գլխավորել են խալիֆայության դեմ ուղղված 851-ի [ժողովրդական ապստամբությունը։
Թագավորության շրջան
Հայաստանում գերիշխանության հասնելու համար IX դարի 2-րդ կեսին ուժեղ մրցակցություն սկսվեց Արծրունիների և Բագրատունիների միջև։ Խալիֆայությունը ջանում էր սրել այն։ Բագրատունյաց թագավորության սկզբնաշրջանում Արծրունիների և Բագրատունիների միջև տեղի ունեցավ քաղաքական մերձեցում, բայց Գագիկ Արծրունու գահերեցության ժամանակ Արծրունիները դրսևորեցին անջատողական սուր հակումներ և 908-ին ստեղծեցին Վասպուրականի թագավորությունը։ Մինչդեռ Վասպուրականն ընկավ Բյուզանդիայի տիրապետության տակ և մշտապես ենթակա էր դրսեկ ցեղերի ասպատակումներին։ 1021 թ-ին Արծրունիներից ոմանք տեղափոխվեցին Կիլիկիա։ Նրանց վերջին բեկորները սելջուկ-թուրքական և մոնղոլական տիրապետության ժամանակաշրջանում Վասպուրականում շարունակեցին իրենց գոյությունը՝ ամփոփվելով Վանում և նրա շրջակայքում։
Գահացանկ
Կատեգորիա:Արծրունիներ
Գրիշկովկա (գյուղ, Ռոդոմիշլինսկի շրջան)
Գրիշկովկա (Гришківка), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Գրիշկովկա գյուղում բնակվում էր 89 մարդ։ Բնակավայրը զբաղեցնում է 0,397 կմ² տարածք։ Բնակչության խտությունը կազմում էր 224,18 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռոդոմիշլինսկի շրջանի բնակավայրեր Կատեգորիա:Ուկրաինայի գյուղեր
Կալա (Խլաթի գավառ)
Կալա, բերդագյուղ Արևմտյան Հայաստանում, Բիթլիսի վիլայեթի Խլաթի գավառակում ։ Գտնվում էր Խլաթ քաղաքից 4 կմ հարավ-արևմուտք՝ Վանա լճի հյուսիսարևմտյան ափին ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Սեն Վենսան սյուր Ժաբրոն
Սեն Վենսան սյուր Ժաբրոն (Saint-Vincent-sur-Jabron, Sant Vincenç de Jabron), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Նուայե սյուր Ժաբրոն կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04199։
Բնակչություն
Համայնքի բնակչությունը 2008 թվականին կազմում էր 194 մարդ։
Արտաքին հղումներ
Կատեգորիա:Ֆրանսիայի համայնքներ
Կոչանովո (գյուղ, Նովոդուգինսկի շրջան)
Կոչանովո (Кочаново), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Նովոդուգինսկի շրջանի բնակավայրեր
(2232) Ալթայ
(2232) Ալթայ (Altaj), աստերոիդ աստերոիդների հիմնական գոտում։ Հայտնաբերվել է 1969 թվականի սեպտեմբերի 15-ին Բելլա Բուրնաշևայի կողմից Նաուչնիում ։
Միջին հեռավորությունը Արեգակից կազմում է 2,666935 ա. մ., առավելագույնը մոտենում է 2,2857 ա. մ. հեռավորության վրա և հեռանում 3,0482 ա. մ. ։ Արեգակի շուրջ մեկ ամբողջական պտույտ է կատարում 1590,81 երկրային օրվա ընթացքում, իր ուղեծրով շարժվելով միջինում 0,2263 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,69° անկյուն։
Արտաքին հղումներ
Կատեգորիա:1969 թվականին հայտնաբերված աստղագիտական մարմիններ Կատեգորիա:Բելլա Բուրնաշովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տրես Մարիասի գավառ
Տրես Մարիասի (Microrregião de Três Marias), գավառ Բրազիլիայում, մտնում է Մինաս Ժերայս նահանգի մեջ։ Մտնում է Ագլոմերացիա նահանգի Բելու Օրիզոնտի մարզի մեջ։ Բնակչությունը կազմում է 95 900 մարդ 2006 թվականի տվյալով։ Զբաղեցված տարածքը 10 509,238 կմ²։ Բնակչության խտությունը 9,1  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Մինաս Ժերաիս նահանգի գավառներ
Ասոշնիկի
Ասոշնիկի (Асошники), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 93 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Լուխովիցկի շրջանի բնակավայրեր
Ռշտունիներ
Ռշտունիներ, իշխանական տոհմ Հին Հայաստանում։
Ծագում
Եղել է Գեղամ Հայկազնունու որդի Սիսակի շառավիղներից, որոնց նախարարական կարգն ու աստիճանը մ.թ.ա. II դ. հաստատել է Վաղարշակ թագավորը։
Մեծ Հայք
Ժառանգական տիրույթն էր Ռշտունիք գավառը։ Ռշտունիների Հայոց զորաբանակում կռվել են 1.000 հեծյալով։ Հնում վարել են Մեծ Հայքի Հարավային զորաթևի հրամանատարությունը։ Մովսես Խորենացին գրում է, որ Տիգրան Մեծ արքան իր տերության հարավային շրջաններում Բարզափրան Ռշտունի նահապետին կարգել էր Հայոց և Պարսից զորքերի սպարապետ, ապա՝ նաև կուսակալ. նրա հրամանատարությամբ, հայոց բանակը գրավել էր Պաղեստինը և Երուսաղեմը։
IV դ. Ռշտունիների նահապետներից հիշատակվում են Հայոց մեծամեծ իշխանների ու գլխավոր նախարարների թվում։ 320-330–ական թթ Մանաճիհի Ռշտունին վարել է Հայոց հարավային զորաբանակի սպարապետությունը։ 350-360–ական թթ Ռշտունիների նահապետն էր Գարեգին Ռշտունին, որն ամուսնացած էր Վարդան Մամիկոնյանի քույր Համազասպուհու հետ։
Անկում
V դ. հայ ազատագրական շարժումների ժամանակ Ռշտունիները Սասանյան Պարսկաստանի դեմ մարտնչել են հայրենասեր ուժերի շարքերում։ Սասանյան նվաճողների դեմ համառ պայքարում նվազել և թուլացել են։ Ռշտուների շառավիղները վերստին հանդիպում են VII դ առաջին կեսին՝ ի դեմս Հայոց իշխան և մարզպան Թեոդորոս Ռշտունու։ VII դարի վերջին և VIII դարի սկզբին՝ արաբական նվաճողների համատարած գերեվարումներից ու կոտորածներից հետո այլևս չենք հանդիպում Ռշտունիների աշխարհիկ ներկայացուցիչների։ Այնուհետև Ռշտունիք գավառը դառնում է Վասպուրականի հզոր տերերի՝ Արծրունիների սեփականությունը։
Տես նաև
Կատեգորիա:Ռշտունիներ
Գվոզդև (գյուղ, Նեմիրովի շրջան)
Արտաքին հղումներ
Կատեգորիա:Ուկրաինայի Վիննիցայի մարզի Նեմիրովի շրջանի բնակավայրեր Կատեգորիա:Ուկրաինայի գյուղեր
Օրենբախ
Օրենբախ (Ohrenbach), կոմունա Գերմանիայի Բավարիա երկրամասում։
Մտնում է Անսբախի վարչական շրջանի կազմի մեջ։ Գտնվում է Միջին Ֆրանկոնիայի ենթակայության տակ։ Բնակչությունը 610 մարդ է (ըստ 2010 թվականի դեկտեմբերի 31-ի) ։ Տարածքը 22,74 կմ² է։ Պաշտոնական կոդ՝ 09 5 71 188։
Կոմունան ստորաբաժանվում է 6 գյուղական համայնքների։
Ֆայզաբադ (Աֆղանստան)
Ֆայզաբադ ( Fayzābād), Աֆղանստանի հյուսիսում գտնվող Բադախշան նահանգի մայրաքաղաքն ու ամենամեծ քաղաքը ։
Աշխարհագրություն և տնտեսագիտություն
Քաղաքը գտնվում է Կոկչա գետի աջ ափին ։ Ֆայզաբադը պատմականորեն մեկուսացված է ասֆալտապատ ճանապարհների բացակայության պատճառով։ Քաղաքում երկու շուկա կա, որտեղ դեռ վաճառում են բուրդ, բրդյա հագուստ, աղ, շաքար, թեյ։
Նահանգում կան հացահատիկային մշակաբույսերի որոշ տեսակներ, ինչպիսիք են գարին, ցորենը և բրինձը: Քաղաքի անմիջական հարևանությամբ կա աղի հանք։ Բերիլը գտնվում է քաղաքի մոտ։ Ֆայզաբադում կա նաև բրդյա իրերի արհեստագործական արտադրություն։ Քաղաքում գործում է հիդրոէլեկտրակայան։
Բնակչություն և պատմություն
Ջաուզ Գուն անունով քաղաքը գոյություն է ունեցել մինչև 1680 թվականը։ Նրա անունը փոխվել է Ֆայզաբադով, որը կարելի է թարգմանել որպես «աստվածային առատաձեռնության, օրհնության և ողորմության բնակավայր»։ Քաղաքն անվանափոխվել է այն ժամանակ, երբ քաղաք է բերվել Մուհամմադի պատմուճանը։
Կուժորա (գետ)
Կուժորա, գետ Ռուսաստանում, հոսում է Կրասնոդարի երկրամասով, Ադիգեայի Հանրապետությունով։ Գետաբերանը գտնվում է Սերալ գետի ձախ ափից 17 կմ հեռավորության վրա։ Գետի երկարությունը կազմում է 31 կմ, ջրահավաք ավազանը՝ 90,9 կմ2։
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների
Ծանոթագրություններ
Կատեգորիա:Ռուսաստանի գետեր
Դետինեց (գյուղ, Ռոդոմիշլինսկի շրջան)
Դետինեց (Дітинець), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Դետինեց գյուղում բնակվում էր 136 մարդ։ Բնակավայրը զբաղեցնում է 0,682 կմ² տարածք։ Բնակչության խտությունը կազմում էր 199,41 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռոդոմիշլինսկի շրջանի բնակավայրեր Կատեգորիա:Ուկրաինայի գյուղեր
Վաշինգտոնի համալսարան
Վաշինգտոնի համալսարան (University of Washington), հաճախ անվանում են «Վաշինգտոն» կամ ոչ պաշտոնական՝ U-Dub կամ UW, հասարակական առաջնային հետազոտական համալսարան ԱՄՆ Վաշինգտոն նահանգի Սիեթլ քաղաքում։ Հիմնադրվել է 1861 թվականին, համարվում է Արևմտյան ափի ամենահին համալսարաններից մեկը ։
Համալսարանն ունի երեք համալսարանական տարածք։ Ամենամեծը Սիեթլ համալսարանական տարածքն է, մյուս երկուսը՝ Տակոմա և Բոֆել համալսարանական տարածքները։ 2014-2015 թվականներին բյուջետային տարին կազմել է 6.4 բիլիոն դոլար ։ Համալսարանն ունի 500 շենք, 20 միլիոն կմ տարածք՝ ներառյալ Վաշինգտոնի համալսարանի երկնաքեր համալիրը 99 մետր աշտարակով և համաժողովների կենտրոնով։
Համալսարանը համարվում է Ամերիկյան համալսարանների ընկերակցության ընտրյալ անդամ, նրա գիտահետազոտական բյուջեն ԱՄՆ-ում բարձր ցուցանիշ է ապահովում։
Պատմություն
19-րդ դարի կեսերին նորաստեղծ Վաշինգտոնյան տարածքում Սիեթլ քաղաքը մրցակցում էր առաջնայնության համար։ 1854 թվականին տարածքային կառավարիչ Իսահակ Սթիվենսն առաջարկեց Վաշինգտոն նահանգում համալսարան ստեղծել։ Սիեթլի մի շարք ականավոր բնակիչներ, այդ թվում և մեթոդիստ քարոզիչ Դանիել Բեգլին, Սիեթլ քաղաքի հեղինակությունը բարձրացնելու համար համալսարանի տարածք ընտրեցին հենց այս վայրը։
Համալսարանի պաշտոնական բացումը տեղի ունեցավ 1861 թվականի նոյեմբերի 4-ին։ Հաջորդ տարի, համաձայն ընդունված օրենսդրության ակտի, ստեղծվեց համալսարանի խնամակալների խորհուրդ։ Դպրոցը երեք անգամ փակման խնդրի առջև կանգնեց. 1863 թվականին՝ ուսանողների թվի պակասի պատճառով, նույն խնդիրն առաջացավ 1867 թվականին և 1876 թվականին միջոցների սղության պատճառով։ Կլարա Անտուանետ Մքքարթի Ուիլթը դարձավ համալսարանի առաջին շրջանավարտը՝ 1876 թվականին ստանալով գիտության բակալավրի աստիճան։ Երբ 1889 թվականին Վաշինգտոնը մտավ միության կազմ, քաղաքի և համալսարանի դերը բարձրացավ։ Ուսանողների թիվը 30-ից դարձավ 300։ Ստեղծվեց հատուկ օրենսդրական կոմիտե, որը ղեկավարում էր համալսարանի շրջանավարտ Էդմոն Մինին, համալսարանական առավել ընդգրկուն տարածք գտնելու համար։ Կոմիտեն ընտրեց Սիեթլի կենտրոնից հյուսիս-արևելք գտնվող Union Bay վայրը, հատկացրեց համապատասխան միջոցներ շինարարություն սկսելու համար։
1895 թվականին համալսարանը կենտրոնից տեղափոխվեց նորակառույց Denny Hall: Համալսարանի խնամակալների խորհուրդը փորձեց վաճառել համալսարանի նախկին տարածքը, բայց չկարողացավ և այն լիզինգով հանձնեց։ Ներկայումս Metropolitan Tract տարածքը պատկանում է համալսարանին։
Համալսարանի նախկին շենքը քանդվեց 1908 թվականի և այժմ այդ տարածքում է գտնվում Fairmont Olympic հյուրանոցը ։
Երկու համաշխարհային պատերազմների ժամանակ համալսարանական տարածքը վերածվեց ռազմական տարածքի և դաշնային կառավարությունը ժամանակավորապես որոշ կառույցներ պետական փոխառության վերցրեց։ Հետպատերզմյա ժամանակաշրջանները եղել են դրամատիկ աճի շրջաններ համալսարանի համար ։
1960-ական թվականների վերջում Վաշինգտոնի համալսարանի Ոստիկանական բաժինը վերափոխվեց Անվտանգության և ապահովության բաժնի՝ ի պատասխան հակա-Վիետնամական պատերազմի ցուցարարների ։
1960-1970-ական թվականները համարվում են «ոսկե ժամանակաշրջան» համալսարանի համար, քանի որ նկատվեց ուսանողների, գործառույթների, բյուջեի, վարկանիշի զգալի աճ Չարլզ Օդեգաարդի ղեկավարությամբ 1958-1973 թվականներին։ UW ներգրավվածությունը կրկնապատկվեց 16,000-ից դառնալով 34,000 որպես հետպատերազմյան «բեյբի բումի» արդյունք։ Ինչպես ամերիկյան շատ համալսարաններում այս ժամանակաշրջանում նկատելի էր ուսանողների ակտիվիզմի բարձր մակարդակը, մեծ թվով անկարգությունները կենտրոնացած էին քաղաքական ակտիվիզմի և Վիետնամի պատերազմի ընդդիմության շուրջ ։ Օդեգաարդը նախագծեց «գիտնականների համայնք» ստեղծելու տեսլականը և ստիպեց Վաշիգտոնյան օրենսդիրներին բարձրացնելու համալսարանի ներդրումները։ Վաշինգտոնի սենատորներ Հենրի Ջեքսոնը և Ուորեն Մագնուսոնը, օգտագործելով իրենց դիրքը, Վաշինգտոնի համալսարանին տրամադրեցին գիտահետազոտական ֆոնդեր և մինչև այսօր UW ԱՄՄ-ում ամենաբարձր ֆոնդեր ստացողների շարքում է։ Արդյունքում 1958 թվականի 37 միլիոն դոլարը 1973 թվականին դարձավ 400 միլիոն դոլար, 35 նոր մասնաշենքերում էլ ստեղծվեցին հավելյալ տարածքներ։
Համալսարանը 1990 թվականին համալսարանական տարածքներ ստեղծեց Բոֆելում և Տակոմայում։ Սկզբում այս համալսարանական տարածքներն առաջարկում էին ուսումնական ծրագրեր բակալավրի աստիճան ստացող ուսանողների համար, ովքեր արդեն ունեն 2 տարվա բարձրագույն կրթություն, այնուհետև երկու համալսարաններն էլ 2006 թվականի աշնանից դարձան քառամյա կենտրոններ և առաջարկում են նաև մագիստրոսի աստիճան։ 2009 թվականից համալսարանն իր գրասենյակը բացեց իսպանական Լեոն քաղաքում՝ համագործակցելով տեղական համալսարանների հետ։
Դպրոցներ, քոլեջներ
Համալսարանն առաջարկում է բակալավրի, մագիստրոսի և դոկտորական աստիճաններ իր 140 ֆակուլտետներում, որոնք իրենց հերթին տեղաբաշխված են տարբեր քոլեջների և դպրոցների միջև ՝
Կեղի
Կեղի, գյուղ Արևմտյան Հայաստանում, Բիթլիսի վիլայեթի Բիթլիսի գավառում ։
Վաշինգտոնի համալսարան
Արտաքին հղումներ
Կատեգորիա:ԱՄՆ-ի համալսարաններ Կատեգորիա:Ամերիկյան համալսարանների ասոցիացիա Կատեգորիա:1861 հիմնադրված ուսումնական հաստատություններ
Կեղի
Բնակչության մասին տեղեկություններ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Տուրկուի գրքի միջազգային տոնավաճառ
Տուրկուի գրքի միջազգային տոնավաճառ (Turun kansainväliset kirjamessut, Åbo Bokmässa), գրքի տոնավաճառ, որը ամեն տարի անց է կացվում Տուրկու քաղաքում` Ֆինլանդիայի հին մայրաքաղաքում։
1990 թվականի հոկտեմբերից սկսած` տոնավաճառը դարձել է Ֆինլանդիայում անցկացվող նմանատիպ միջոցառումներից առաջինը ։
2012 թվականի փետրվարի 13–ին բանաստեղծուհի Յեննի Խաուկիոն, որը Ֆինլանդիայի նախագահ Սաուլի Նինիստոյի կինն է, դարձել է տոնավաճառի ծրագրերի մենեջեր (ավելի վաղ այդ պաշտոնը զբաղեցրել է թոշակի անցած Կարի Կերտուլան) ։ Նոր մենեջերը միջազգային շուկայում առաջ է մղում ֆիննական գրականությունը ։
2014 թվականի հոկտեմբերին տոնավաճառն ունեցել է ավելի քան 23.700 այցելու ։
2016 թվականին տոնավաճառի շրջանակներում Ազգային արխիվի կողմից հանրությանն է ներկայացվել Ֆինլանդիայի հնագույն փաստաթուղթը` Վիբորգային պահպանագիրը (1316) ։
Արտաքին հղումներ
Կատեգորիա:Տուրկու Կատեգորիա:1990 հիմնադրումներ Ֆինլանդիայում
Կոչելաևո
Կոչելաևո (Кочелаево, Коцялай), գյուղ Ռուսաստանի Մորդովիա հանրապետության Կովիլկինսկի շրջանի կազմում։
Օբերդակշտետեն
Օբերդակշտետեն (Oberdachstetten), կոմունա Գերմանիայի Բավարիա երկրամասում։
Մտնում է Անսբախի վարչական շրջանի կազմի մեջ։ Գտնվում է Միջին Ֆրանկոնիայի ենթակայության տակ։ Բնակչությունը 1645 մարդ է (ըստ 2010 թվականի դեկտեմբերի 31-ի) ։ Տարածքը 23,66 կմ² է։ Պաշտոնական կոդ՝ 09 5 71 183։
Կոմունան ստորաբաժանվում է 10 գյուղական համայնքների։
Տրանսկրիպցիա (երաժշտություն)
Տրանսկրիպցիա ( – ընդօրինակում), երաժշտության մեջ՝ նվագադարձում, ձայնի, նվագարանի կամ անսամբլի համար գրված որևէ երկի ստեղծագործական վերամշակումը (նույնպիսի կամ այլ կատարման համար), որ ունի բնագրից տարբեր, գեղարվեստական ինքնուրույն արժեք։ Բնագրի առավել եռանդուն ստեղծագործական վերափոխման դեպքում տրանսկրիպցիան նույնանում է մշակում հասկացության հետ։
Կատեգորիա:Երաժշտական նոտագրման եղանակներ
Վելյականյոկի
Վելյականյոկի (Вельяканйоки), գետ Ռուսաստանում, հոսում է Կարելական ինքնավար հանրապետությունում և Սուոյարվսկի շրջանում։ Թափվում է Յանիսյարվի լիճ։ Գետի երկարությունը 18 կմ է, ավազանի տարածքը 107 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայնց պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և գետի ավազանը Լադոժսկի լիճ։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Պուուռմանի (Էստոնիայի շրջան)
Պուուռմանի շրջան (Puurmani vald), շրջան Էստոնիայի Յիգևամաա նահանգում։ Շրջանի կենտրոնն է Պուուռմանի գյուղական ավանը։
Թեկվոնդոյի Եվրոպայի առաջնություն 2016
Թեկվոնդոյի Եվրոպայի առաջնություն 2016, անցկացվել է 2016 թվականի մայիսի 19-ից 22-ը Մոնտրյո քաղաքում։
Պուուռմանի (Էստոնիայի շրջան)
Բնակչություն
2010 թվականի տվյալներով շրջանում բնակվում էին 1845 մարդ։ Բնակչության խտությունը շրջանում կազմում էր 6,3 մարդ/կմ²։
Թեկվոնդոյի Եվրոպայի առաջնություն 2016
Հղումներ
Կատեգորիա:2016 թեկվոնդոյում Կատեգորիա:Թեկվոնդոյի Եվրոպայի առաջնություններ
Պուուռմանի (Էստոնիայի շրջան)
Արտաքին հղումներ
Կատեգորիա:Էստոնիայի շրջաններ
Բեթմեն (ֆիլմ, 1989)
«Բեթմեն», սուպերհերոսի մասին ֆանտաստիկ ամերիկյան ֆիլմ, որի ռեժիսորն է Թիմ Բարթոնը, իսկ պրոդյուսերը՝ Ջոն Փիթերսը։ Այն հիմնված է DC Comics կոմիքսների հրատարակչության համանուն հերոսի պատմությունների վրա։ Գլխավոր դերերում են Ջեք Նիկոլսոնը, Մայքլ Կիտոնը, Քիմ Բեսինջերը, Ռոբերթ Վուլը, Բիլլի Դի Ուիլիամսը, Պետ Հինգլը և Ջեք Փելանսը։ Ֆիլմում Բեթմենը մարտնչում է ծաղրածուի հագուստով և Ջոկեր անունով վտանգավոր հանցագործի հետ։
Բեթմենն ունեցավ շահութային աննախադեպ հաջողություն, հասնելով ավելի քան 400 միլիոն դոլարի։ Այն կինեմատոգրաֆիայի պատմության մեջ հինգերորդ ֆիլմն է, որ հենց պրեմիերայի տարվան հավաքեց այդքան մեծ գումար։ Ֆիլմն առաջադրվեց Սատուրն մրցանաաբաշխության մի քանի անվանակարգերում, Ոսկե Գլոբուսի մեկ անվանակարգում և հաղթեց մեկ Օսկար։
Սյուժե
Բրյուս Ուեյնը վաղ մանկության տարիքում ականատես է լինում ծնողների սպանությանը։ Դառնալով հասուն երիտասարդ, նա որոշում է խոչընդոտել հանցագործություններին։ Դրա համար իր համար հնարում է Բեթմենի՝ չղջիկ-մարդու կերպարը։ Մի անգամ Բեթմենը դուրս է գալիս վտանգավոր հանցագործ Ջեք Նապյերի հետքերով։ Նապյերն ընկնբելով քիմիական արգասիքների կույտի մեջ այլանդակում է դեմքը, ինչի արդյունքում նրա մաշկը սպիտակում է, մազերը կանաչում են իսկ անհաջող պլաստիկ վիրահատության հետևանքով դեմքին մնում է այլանդակ ժպիտը։ Այդ դժբախտ պատահարի պատճառով քաղաքում հայնտվում է նոր վտանգավոր հանցագործ, որը հայտնի է Ջոկեր մականունով։ Խելագար ծաղրածուն ցանկանում է թունավորել ողջ քաղաքը իր թունավոր կոսմետիկայի միջոցով։ Իմանալով դրա մասին Բեթմենը փորձում է կանգնեցնել նրան։ Ջոկերի հետևից է ընկնում նաև ֆոտոլրագրող Վիքի Վեյլը, ով դառնում է Բրյուս Ուեյնի ընկերուհին։ Ուսումնասիրելով Ջեկ Նապյերի անձնական փաստաթղթերը Բրյուսը պարզում է, որ նա է սպանել իր ծնողներին։ Գոթեմ-սիթիի (կոմիքսային կախարդական քաղաք) ծննդյան օրվա առթիվ Ջոկերը փորձում է թունավորել բոլորին իր կոսմետիկայով։ Ջոկերը գերի է վերցնում Վիքի Վեյլին և թաքնվում մի լքված ամրոցի գագաթին, որին և հետևում է Բեթմենը։ Ջոկերի բոլոր կողմնակիցների հետ հարցերը լուծելուց հետո Բեթմենը վերջապես հասնում է ծաղրածուին և ծեծում նրան, հիշեցնելով, որ ինքը սպանել է իր ծնողներին և իր պատճառով է նա դառել Բեթմեն։ Ջոկերի ետևից ուղղաթիռով գալիս են իր վարձկանները, որպեսզի տանեն, սակայն Բեթմենի զենքի շնորհիվ Ջոկերն ընկնում է մեծ բարձրությունից և մահանում։
Դրանից հետո Վիքի Վեյլը հեռանում է քաղաքից, իսկ Բեթմենի համար տեղադրում են Բեթ-ազդանշան, որպեսզի նոր վտանգի մասին տեղեկացնեն նրան։
Մտահղացում
1985 թվականի «Պի-Վիի մեծ արկածը» ֆիլմի ֆինանսական հաջողությունից հետո Warner Bros.-ը վարձում է Թիմ Բարթոնին որպես Բեթմենի ռեժիսոր։ Դրանից անմիջապես հետո Բարթոնն ընկերուհու՝ Ջուլի Հիքսոնի հետ գրում է 30 էջանոց սցենար, կարծելով, որ Թոմ Մանկևիչի սցենարը շատ հնաոճ է։ «Մռայլ ասպետը վերադառնում է» և «Բեթմեն․ մահացու կատակ» կոմիքսները Warner Bros.-ի մեջ առաջացրեցին հետաքրքրություն նկարահանելու դրանց էկրանավորումները։ Բարթոնը կոմիքսների սիրահար չէր, սակայն հիացավ, տեսնելով, թե ինչպիսի լուրջ երանգ կա երկու պատմությունների մեջ։ Warner Bros.-ին օգնեց Սթիվ Էնգլհարթը՝ 1986 թվականի մարտին գրելով նոր սցենար ։ Սկզբում այն ներառում էր Ջոկերին և Ռուպերտ Թորնին որպես գլխավոր չարագործներ, որպես կամեո Պինգվինին, Սիլվեր Կլաուդին և Դիկ Գրեյսոնին։ Այդպիսի սյուժե գրվել էր Էնգլհարթի կողմից Strange Apparitions-ում։ Warner Bros.-ը հիցացած էր դրանով, սակայն ըստ Էնգլհարթի մի ֆիլմի համար դա շատ էր, ուստի նա կրճատեց հերոսներին, որոնք տեղ գտան իր երկրորդ սցենարում, որն էլ ավարտեց 1986 թվականին ։
Բարթոնը վարձեց կոմիքսների սիրահար Սեմ Հեմմին, որպեսզի նորից գրի սցենարը ։ Հեմմը որոշեց, որ պետք չէ ֆիլմը սկսել հերոսի ստեղծումով, քանի որ այն կլինի «փակ սցենարի» մի մասը, որն ամբողջությամբ բացահայտվում է ֆիլմի ընթացքում ։ Նա այդ ամենը բացատրեց այսպես․ «Մենք լիովին կկորցնենք ձեր վստահությունը, եթե մանրամասն ցուցադրենք Բրյուս Ուեյնի Բեթմեն դառնալը» ։ Հեմմը Սիլվեր Քլաուդին փախարինում է Վիքի Վեյլով և Ռուպերտ Թորնին՝ հորինած կերպարով՝ Կարլ Գրիսսոմով։ Իր սցենարն ավարտին է հասցնում 1986 թվականի հոկտեմբերին, որտեղ Դիք Գրեյսոնը հիշատակվում է որպես կամեո, այլ ոչ որպես մշտական կերպար։ Հեմմի սցենարում կար մի դրվագ երիտասարդ Ջեյմս Գորդոնի մասնակցությամբ, ով հերթապահում էր Բրյուս Ուեյնի ծնողների սպանության օրը։ Սակայն, երբ Հեմմի սցենարը վերանայվեց, այդ հատվածը ջնջվեց։
Warner Bros.-ը այդքան էլ ոգեվորված չէր սկսելու ֆիլմի նկարահանումները, չնայած նրան, որ Հեմմի սցենարը դրական ընդունվեց Բեթմենի հեղինակներից մեկի՝ Բոբ Քեյնի կողմից։ Հեմմի սցենարի անօրինական տարբերակը կարելի էր գտնել ԱՄՆ-ի բոլոր կոմիքսների խանութներում ։ Վերջապես «Բեթմենը» ստացավ կանաչ լույս և ֆիլմի նախնական նկարահանումները սկսեցին 1988 թվականի ապրիլին, երբ Թիմ Բարթոնի «Բիթլջուսը» հասավ հաջողության։ Երբ երկրպագուներն իմացան այն մասին, որ Բարթոնը գլխավոր դերում տեսնում է Մայլքլ Կիտոնին, սկսեցին ֆիլմի ուղղության մասին վեճերը, ինչին Հեմմը պատասխանեց․ «Նրանք լսում են Թիմ Բարթոնի անունը և պատկերացնում միայն «Պի-Վիի մեծ արկածը» ֆիլմը, նրանք լսում են Մայքլ Կիտոնի անունը և պատկերացնում հասարակ կինոկատակերգություն։ Նրանք մտածում են Բեթմենի 1960 թվականի կատակերգական սերիալի մասին, սակայն այդ սերիալը մեր ֆիլմի լրիվ հակառակն է։ Մենք ցանկացանք Բեթմենին ցույց տալ իր լուրջ և մութ կողմերից, սակայն երկրպագուները մեզ չէին հավատում» ։
Լսումներ
Բեթմենի դերի համար վերանայվում էին Մել Գիբսոնը, Քևին Քոսթները, Չառլի Շինը, Փիրս Բրոսնանը, Թոմ Սելլեքը և Բիլ Մյուրեյը ։ Սկզբում Բարթոնը ցանկանում էր մարտաֆիլմի համար ընտրել հերթական դերասանին, սակայն ֆիլմի պրոդյուսեր Ջոն Փիթերսը առաջարկեց Կիտոնին, ասելով, ար նա ունի «հարմար հատկանիշներ»։ Փորձելով Կիտոնին Բիթլջուսի դերում, Բարթոնը համաձայնվում է, որպեսզի նա խաղա Բեթմենի դերը ։
Կիտոնի ընտրությունը Բեթմեմի դերում առաջացրեցին մեծ տարաձայնություններ երկրպագուների մոտ, Warner Bros․-ի գրասենյակ ուղարկելով ավելի քան 50,000 նամակ։ Կիտոնին դեմ էին նաև Սեմ Հեմմը, Բոբ Քեյնը և Մայք Ուսլանը, ինչին Բարթոնը պատասխանեց․ «Ակնհայտ է, կոմիքսների սիրահարները բացասական արձագանքեցին Կիտոնին Բեթմենի դերիում։ Ես կարծում են, որ նրանք որոշել են, թե մենք 1960 թվականի սերիալի նման ենք անելու։ Այդ ամենի հետ դժվար է համակերպվել, քանի որ բոլորը Կիտոնին գիտեն «Պարոն Մայրիկ», «Գիշերային հերթափոխը» և նմանատիպ ֆիլմերից» ։ Ոգեշնչվելու համար Կիտոնը կարդում է «Մայլ ասպետի վերադարձը» կոմիքսը ։
Նկարահանումներ
Ֆիլմի նկարահանումները պետք է սկսեին Բըրբանքի տարածքում, սակայն ԶԼՄ-ների հետաքրքրությունը դեպի ֆիլմը, ստիպեցին, որպեսզի ֆիլմի նկարահանումները տեղի ունենան Անգլիայի Pinewood Studios նկարահանման ստուդիայում։ Այնտեղ ֆիլմի նկարահանումները տեղի ունեցան 1988 թվականի հոկտեմբերից մինչև 1989-ի հունվարը։ Այն նկարահանվեց 18 տաղավարներում, իսկ այդ աղբողջ տարածքը հաշվվում էր մոտավորապես 0,38 կմ²։
Բեմադրություն
Բարթոնը տպավորված էր Էնթոնի Ֆորսթի «Գայլերի ոհմակը» ֆիլմի բեմադրությամբ, սակայն նախկինում նրան չհաջողվեց վարձել Ֆորսթին որպես բեմադրող-նկարիչ իր «Բիթլջուս» ֆիլմում։ Այդ ժամանակ Ֆորսթն արդեն մասնակցում էր «Բարձրագույն հոգիներ» ֆիլմում, որում նա զղջաց ։ Փորսթին դուր եկավ Բարթոնի հետ աշխատելը․ «Ես չէի կարծում, որ կարող եմ ռեժիսորի գլխավորությամբ ինձ զգալ այդքան բնական։ Մեր մեջ չեղավ ոչ մի տարաձայնություն, որովհետեև ոչ մի բանի չէինք ձգտում։ Բարթոնը համարվում է իր գործի վարպետը»՝ պատմում էր Ֆորսթը։
Ֆորսթը իրար խառնելով տարբեր ճարտարապետական ոճեր, արպեսզի «Գոթեմ-սիթին դարձնի ամենաանճոռնի և մռայլ քաղաքը, որը կարող պատկերացնել» ։ 1985 թվականի «Բրազիլիա» ֆիլմը ազդեցություն թողեց ֆիլմի բեմադրության վրա․ Բարթոնը և Ֆորսթը ուսումնասիրել էին այն որպես օրինակ։ Դերեկ Մեդդինգսը վիզուալ էֆեկտների ղեկավարն էր, իսկ Քեյթ Շորթը օգնեց վերջացնել «Բեթմոբիլը» ՝ ավելացնելով դրա վրա հրթիռ։
Արտաքին հղումներ
Կատեգորիա:1989 ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:Թիմ Բարթոնի ֆիլմեր Կատեգորիա:Ֆիլմեր Բեթմենի մասին Կատեգորիա:Warner Bros. ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր վրեժի մասին Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան էքշն թրիլեր ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:Ֆիլմերի երաժշտություն ըստ Դենի Էլֆմանի Կատեգորիա:Լոնդոնում նկարահանված ֆիլմեր
Խոսե Անտոնիո Գուռիարան
Խոսե Անտոնիո Գուռիարան (José Antonio Gurriarán, ), իսպանացի գրող, հրապարակախոս, լրագրող, «Pueblo» օրաթերթի խմբագիր։
1980 թվականի դեկտեմբերի 29-ին, Մադրիդում Հայաստանի ազատագրության հայ գաղտնի բանակի (ԱՍԱԼԱ) երեք մարտիկների կողմից կազմակերպած ռմբահարման ժամանակ, Գուռիարանը պատահաբար վիրավորվել էր ։ 1982 թվականին նա հրատարակեց «La Bomba» Ռումբը գիրքը, որում նա պաշտպանում է հայկական շարժառիթը։ Գիրքը մի քանի անգամ վերահրատարակվել է, այդ թվում նաև անգլերեն թարգմանությամբ։
«Ռումբը» վեպը
1980 թվականի դեկտեմբերի 29-ին, Խոսե Անտոնիոն դուրս եկավ «Ժողովուրդ» (Pueblo) օրաթերթի խմբագրության շենքից, մտավ հեռախոսախցիկ՝ իր կնոջ հետ զրուցելու համար։ Նա կնոջն առաջարկեց գնալ Վուդի Ալենի ֆիլմը դիտել, իսկ այնուհետ ճաշել ռեստորանում։ Երբ Խոսե Անտոնիոն կախեց լսափողը, հարևանությամբ գտնվող Շվեյցարական և ՏՎԱ ավիաուղիների շտաբներում երկու ռումբեր պայթեցին։ Ոչ ոք չմահացավ, սակայն 9 տուժածների թվում էր Խոսե Անտոնիոն։
Հիվանդանոցից դուրս գրվելուց անմիջապես հետո, Խոսե Անտոնիոն ցանկացավ իմանալ, ո՞վ է իրականացրել պայթյունը։ Դեռևս հիվանդանոցում, երբ նա պայքարում էր պահպանել իր երկու ոտքերը, նա սկսեց կարդալ պայթյունի շարժառիթին վերաբերող գրքեր և նյութեր, ուսումնասիրել հայոց պատմությունը։
Բրինձ
Բրինձ (լատ․՝ Oryza), հացազգիների ընտանիքի միամյա և բազմամյա բույսեր, հատիկավոր մշակաբույս։ Հայտնի է բրնձի մոտ 23 տեսակ։
Ցողունը հասնում է 60÷150 սմ բարձրության։ Ծաղկաբույլը՝ հուրան, հասկիկները՝ միածաղիկ են, պտուղը՝ հատիկ, թեփուկավոր։ Տերևները բավականին լայն են, մուգ կանաչ, եզրերը՝ փշփշոտ։
Խոսե Անտոնիո Գուռիարան
«Ռումբը» վեպը
Այդ դրվագից քիչ ժամանակ անց «Ռումբը» լույս տեսավ։ Այն պատմում էր իսպանացի լրագրողի անհատական փորձը և մի ամբողջ ազգի ողբերգական գոյատևման պատմությունը։
Արտաքին հղումներ
Կատեգորիա:Իսպանացի գրողներ Կատեգորիա:Իսպանացի հրապարակախոսներ Կատեգորիա:Իսպանացի լրագրողներ
Բրինձ
Արտադրություն
Բրինձը հիմնականում արտադրվում և սպառվում հարավարևելյան ասիայի երկրներում։ Այն հիմնական գյուղատնտեսական արտադրանք և սննդային անվտանգության երաշխիք է հանդիսանում այդ երկրների գյուղական բնակչության համար։ Բրնձի աճեցման գործով հիմնականում զբաղվում են 1 հա-ից պակաս հողակտոր ունեցող փոքր գյուղացիական տնտեսությունները։ Բրնձի աճեցման համար պահանջվում են հատուկ պայմաններ։ Աշխատանքները հիմնականում կատարվում են ձեռքով։
Բրնձի համաշխարհային արտադրության 95 %-ը բաժին է ընկնում զարգացող երկրներին։ Միայն դրա կեսի արտադրությունն ապահովում են Չինաստանն ու Հնդկաստանը՝ միասին։
Բուժիչ նշանակություն
Հին ժամանակներում բժշկության մեջ բրինձը օգտագործվել է իբրև դիետիկ և բուժիչ միջոց։ Օգտակար է ստամոքսի, աղիքային հիվանդությունների դեպքում։ Բրնձի ալյուրից և դդմի հյութից պատրաստած շիլան օգտագործում են պեպենների և պիգմենտային բծերի հեռացման համար։
Սննդի մեջ բրնձի օգտագործումը նպաստում է մաշկի գույնի լավացմանը։ Սննդայնությունը ավելանում է, եթե այն պատրաստում են շաքարով և կաթով։ Բրնձի և սոյայի եփուկը հատիկավորների հետ օգտագործում են բրոնխիտը և բրոնխիալ ասթման բուժելիս։
Բրինձը հեշտ է մարսվում, ինչի համար էլ այն բարձր է գնահատվում դիետոթերապիայի մեջ։ Բրնձի եփուկը և օսլան օգտագործում են աղեստամոքսային ուղու խանգարումների ժամանակ։ Բրնձի օսլան ավելի փափուկ է, քան կարտոֆիլի, ցորենի, եգիպտացորենի օսլաները։ Այն օգտագործում են որպես մանկական փոշենյութ։ Թեփից ստացած բրնձի յուղը բուժիչ քսուքների հումք է հանդիսանում, այն համարում են նաև լավ կոսմետիկ միջոց։ Արևելյան բժիշկները, այդ թվում՝ հնդկական, հնուց համոզված էին, որ բրինձը պաշտպանում է առողջությունը և պարգևում երկարակեցություն ։
Ծանոթագրություններ
Կատեգորիա:Բույսեր այբբենական կարգով Կատեգորիա:Հացազգիներ
Սարգիս Համալբաշյան
Սարգիս Տաճատի Համալբաշյան, հայ նկարիչ, ՀՀ վաստակավոր նկարիչ (2008) ։
Կենսագրություն
1969 - 1970 թվականներին սովորել է Գյումրու գեղարվեստի դպրոցում, 1971 - 1975 թվականներին՝ Փանոս Թերլեմեզյանի անվան գեղարվեստի ուսումնարանում ։
Սարգիս Համալբաշյանի աշխատանքները գտնվում են Հայաստանի ազգային պատկերասրահում, ժամանակակից արվեստի թանգարանում, Ռուսաստանի և Հայաստանի մշակութային ֆոնդերում, ՀՀ մշակույթի նախարարությունում, Հորդանանի թագավորական թանգարանում, Gaffeschian պատկերասրահում (Վաշինգտոն, ԱՄՆ), Bel-Air կերպարվեստի պատկերասրահում (Ժնև, Շվեյցարիա), Արամե պատկերասրահում (Երևան), Հայաստանի և արտերկրների մասնավոր հավաքածուներում ։
Արտաքին հղումներ
Կատեգորիա:Հայ նկարիչներ Կատեգորիա:ՀՀ վաստակավոր նկարիչներ
Աստախովո (գյուղ, Գագարինսկի շրջան)
Աստախովո (Астахово), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 344 մարդ։
Օլխովի Ռոգ (գյուղ, Պոլտավայի շրջան)
Արտաքին հղումներ
Կատեգորիա:Ուկրաինայի Պոլտավայի մարզի Պոլտավայի շրջանի բնակավայրեր Կատեգորիա:Ուկրաինայի գյուղեր
(2233) Կուզնեցով
(2233) Կուզնեցով (Kuznetsov), աստերոիդ աստերոիդների հիմնական գոտում։ Հայտնաբերվել է 1972 թվականի դեկտեմբերի 3-ին Լյուդմիլա Ժուրավլյովայի կողմից Նաուչնիում ։
Միջին հեռավորությունը Արեգակից կազմում է 2,278395 ա. մ., առավելագույնը մոտենում է 2,0943 ա. մ. հեռավորության վրա և հեռանում 2,4625 ա. մ. ։ Արեգակի շուրջ մեկ ամբողջական պտույտ է կատարում 1256,15 երկրային օրվա ընթացքում, իր ուղեծրով շարժվելով միջինում 0,28659 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,42° անկյուն։
Արտաքին հղումներ
Կատեգորիա:1972 թվականին հայտնաբերված աստղագիտական մարմիններ Կատեգորիա:Լյուդմիլա Ժուրավլյովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
1035
Մահեր
Կատեգորիա:1035 Կատեգորիա:Տարեթվեր
Դենիս Գանզել
Դենիս Գանզել (Dennis Gansel,, Գերմանիա), գերմանացի կինոռեժիսոր, սցենարիստ և դերասան։
Կենսագրություն
Դենիսը ծնվել է 1973 թվականի հոկտեմբերի 4-ին, Գերմանիայի Հաննովեր քաղաքում։ Մեծացել է Արևելյան Բեռլինում և սկսել է ֆիլմեր նկարահանել երբ 17 տարեկան էր։ Մյունխենում սովորել է կինոյի և հեռուստատեսության ինստիտուտում (Hochschule für Fernsehen und Film München) :
Նկարահանել է մի շարք կարճամետրաժ ֆիլմեր, որոնք արժանացել են տարբեր մրցանակների ։ Դրանից հետո՝ 2000 թվականին, նկարահանել է իր առաջին լիամետրաժ ֆիլմը՝ «Das Phantom» հեռուստատեսային քաղաքական թրիլլերը, որն արժանացել է «Adolf Grimme Preis» հեռուստատեսային մրցանակի ։
2001 թվականին նկարահանում է «Աղջիկները վերևից» երիտասարդական կատակերգությունը, որն ունեցել է մեծ հաջողություն, այն դիտել են շուրջ 1,8 միլիոն մարդ ։
2004 թվականին էկրան է բարձրանում «Մահվան ակադեմիա» ֆիլմը, որ մասնակցել է մի շարք կինոփառատոների (Միջազգային կինոփառատոն Կառլովի Վարիում՝ հաղթանակ լավագույն դերասան անվանակարգում (Մաքս Ռիմելտ), EuropaCinema կինոփառատոն Վիարեջոյում՝ հաղթանակ լավագույն ֆիլմ անվանակարգում ), որը դեռ 2003 թվականին, երբ դեռ չէր նկարահանվել, արժանացել է «Deutscher Filmpreis» մրցանակի որպես չէկրանավորված լավագույն սցենար ։
2008 թվականին լույս է տեսնում Գանզելի հաջորդ ֆիլմը, որն ուներ «Փորձ 2. ալիք» անվանումը։ Ֆիլմը մասնակցել է Սենդենս կինոփառատոնին ։
Արտաքին հղումներ
Կատեգորիա:Գերմանացի սցենարիստներ Կատեգորիա:Գերմանացի դերասաններ Կատեգորիա:Գերմանացի ռեժիսորներ
Ջոդրել Բենկի ռադիոաստղադիտարան
Ջոդրել Բենկի ռադիոաստղադիտարան, Նաֆիլդի ռադիոաստղադիտարան, Մանչեստերի համալսարանի գիտահետազոտական հիմնարկություն Զոդրել Բենկում (Jodrell Bank, Մեծ Բրիտանիա)։ Կազմակերպվել է 1957-ին։ Աստղադիտարանում գործում էր աշխարհի ամենամեծ՝ 76 մ տրամագծով ռադիոաստղադիտակներից մեկը (մինչև 21 սմ երկարության ռադիոալիքների ընդունման համար), 1964-ից՝ 45մ x 28մ չափերով երկրորդ՝ ավելի ճշգրիտ մակերևույթով ռադիոաստղադիտակը (մինչև 6 սմ երկարության ռադիոալիքների ընդունման համար)։ Այժմ աստղադիտարանի գլխավոր դիտակը Լավելի ռադիոաստղադիտակն է՝ աշխարհում երրորդ ամենամեծ լրիվ պտտվող աստղադիտակը։ Դրանից բացի աստղադիտարանում տեղակայված են ևս երեք ռադիոաստղադիտակ՝ Մարկ 2, РТ-13 և РТ-7։ Աստղադիտարանն ունի նաև ավելի փոքր չափերի մի շարք ռադիոաստղադիտակներ, որոնք տեղադրված են այլ վայրերում և առաջին երկու ռադիոաստղադիտակների հետ կազմում են ոադիոինտերֆերոմետրեր։ MERLIN ռադիոինտերֆերոմետրը ևս գտնվում է այս աստղադիտարանում։
Աստղադիտարանում դիտումներ են կատարվում մեր Գալակտիկայի և գալակտիկաների չեզոք ջրածնի, ОН և այլ մոլեկուլների ռադիոճառագայթման, գալակտիկայի անընդհատ ռադիոճառագայթման, պուլսարների, գերնոր ու բռնկվող աստղերի, մոլորակների և Լուսնի ռադիոճառագայթման ուսումնասիրման նպատակով։ Ռադիոաստղադիտարանում կատարվում են նաև տարբեր ռադիոաղբյուրների բևեռաչափական դիտումներ, որոշվել են մեծ թվով ռադիոաղբյուրների անկյունային չափերը։
Խորամանկ տատիկները
Ուրախ կարուսել համար 11 մուլտպիլմիկացիոն ալմանախի երեք սյուժեներից առաջինն է։
Ջոդրել Բենկի ռադիոաստղադիտարան
Կատեգորիա:Ռադիոաստղադիտարաններ Կատեգորիա:Աստղադիտարաններ Մեծ Բրիտանիայում
Խորամանկ տատիկները
Սյուժե
Փոքրիկ տղան կարծում է, որ իր տատիկները շատ խորամանկ ծեր կանայք են, որոնք հատուկ թաքցնում են նրա բոլոր խաղալիքները, որոնք (իր կարծիքով) շատ–շատ են։ Բայց երբ բոլորը գնում են տնից, խորամանկ տատիկները թողում են գործելը և սկսում են ինքնամոռաց խաղալ թաքցրած խաղալիքներով։ Եվ բնակարանում ու անգամ ամբողջ աշխարոհւմ ոչ ոք (թոռնիկից բացի, բնականաբար) չէր կարողանում գուշակել, թե որքան խորամանկ են տատիկները։
Ծանոթագրություններ
Կատեգորիա:1980 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Խորհրդային մուլտֆիլմեր
Գաղտնի տեսարաններ դեպի Ֆուձի սար
«Գաղտնի տեսարաններ դեպի Ֆուձի սար» («Тайные виды на гору Фудзи»), ռուս ժամանակակից գրող Վիկտոր Պելևինի տասնվեցերորդ վեպն է, որը գրվել է 2018 թվականին և հրատարակվել է նույն տարվա սեպտեմբերի 27-ին «Էքսմո» հրատարակչության կողմից  ։
Վեպը առաջին տեղում է Վիկտոր Պելևինի էլեկտրոնային և աուդիոգրքերի վարկանիշում, որոնք վերջին 10 տարվա ընթացքում առավել հաճախ ընտրվել են ռուսաստանցիների կողմից ։
Սյուժե
Վեպը պատմում է ռուս ձեռնարկատեր Դամիան Ուլիտինի և նրա «Fuji experiences» սթարթափի մասին, որի էությունը հանգում է երջանկություն վաճառելուն։ Ավելի ճիշտ` հաճախորդներին մատուցվում են մի շարք գործողություններ, որոնց ազդեցությունը երաշխավորում է երկար մոռացված հաճույք կյանքից։ Զուգահեռ սյուժետային գծում գլխավոր հերոսի ընկերուհին՝ Տատյանան, միանում է «էզոթերիկ ֆեմինիզմով» զբաղվող «Նոր որսորդուհիներ» աղանդին, որը սկիզբ է առնում Կաստանեդայի հետևորդուհիներից մեկի ուսմունքից։ Վեպի վերջին մասում հերոսների ճակատագրերն անսպասելիորեն միահյուսվում են սարկաստիկ եղանակով ։
Վեպի հիմնական թեման օլիգարխ Ֆեոդորի և նրա դասընկերուհի Տանյայի հարաբերություններն են։ Նախկինում Ֆեոդորը սիրահարված էր իր դասընկերուհի Տանյային, որը դպրոցում ամենահամբավավոր աղջիկն էր։ Եվ Ֆեոդորը, և Տանյան սկսում են զբաղվել «բիզնեսով»։ Տանյան սկսում է վաճառել իր գեղեցկությունը, իսկ Ֆեոդորը, օգտվելով առիթից, դառնում է օլիգարխ։ Տատյանան ընթերցողների առջև հայտնվում է գիրացած, ոչ առաջին թարմությամբ, թեպետ իր գրավչությունը դեռևս չկորցրած սիրուհի։ Այն պահին, երբ գլխավոր հերոսին ձանձրացրել էին կանայք, թմրանյութերը, զբոսանավերը և մնացած ամեն ինչը, նա այլ օլիգարխների հետ սկսեց զվարճանքի նոր աննախադեպ տեսակներ փնտրել։ Հայտնվում է Դամիանը և ձանձրացողներին առաջարկում «Fuji Experiences» կոչվող «սթարթափը», որը կարելի է թարգմանել որպես «Ֆուձիի փորձ»։ Ֆուձին Ճապոնիայի գլխավոր սուրբ լեռն է, իսկ ամբողջ գրքի հիմնական փոխաբերությունը խխունջներն են, որոնք սողում են դեպի նրա գագաթը։ «Fuji Experiences» սթարթափի շրջանակներում Դամիանի «ֆիրմայի» տրամադրած «զվարճանքներից» մեկը Ֆեոդորի վերադարձն էր իր երիտասարդություն։
Հերոսներին առաջարկվում է զգալ միստիկ փորձը հատուկ էմո-պանտոգրաֆի (մեդիտացիայի սիմուլյատորի նման մի բան) և խորհրդածող բուդդայական վանականների միջոցով։ Օլիգարխները գնում են վեհ երջանկության հետևից։ Ինչպես արտահայտվում է նրանցից մեկը. «Որոշեցի, ուրեմն, Սուրբ Հոգու սաֆարի կազմակերպել»։ Տեղափոխվելով ջանայից ջանա՝ հերոսները գիտակցում են, որ "«պայծառացման ու երջանկության բոլոր տեսակները՝ թեթևամիտ խանդաղատանքից մինչև գրեթե զգայական կրակ, ջանաներում եղել են»։" Հերոսների հետ սկսում է տեղի ունենալ վերափոխում, որն աննշան է դարձնում կյանքի բոլոր ֆենոմենները, ուրախության, երջանկության և հաճույքի ցանկացած ծանոթ ձևերը ։
Ֆեոդորը «ֆիրմայի» հոգեբանին ասում է, որ երիտասարդ տարիներին գաղտնի հետևել է Տանյային բաղնիքում, և երբ նա այնտեղից դուրս է եկել, ցանկացել է լայն բացել իր հագի խալաթի փեշերը, և... Բայց այն ժամանակ դա չի արել. վախեցել է։ Արդյունքում, «ֆիրման» ձեռնամուխ է լինում կյանքի այդ դրվագի մանրամասն վերականգնմանը։ Տանյային, իհարկե, նույնպես վարձում են։ Ֆեոդորն իրականացնում է իր ձախողված երազանքը, թեպետ սահմանափակվում է պարզապես խալաթի փեշերը բացելով։
Քննադատների կարծիքներ
«Գաղտնի տեսարաններ դեպի Ֆուձի սար» վեպում Օլգա Ամինովան տեսել է երգիծանք և՛ Սկոլկովոյի սթարթափերների, և՛ օլիգարխների, և՛ ֆեմինիզմի, և՛ արևմտյան (իսկ գուցե նաև՝ համընդհանուր մարդկային) ագահության վրա ։
Քննադատ Գալինա Յուզեֆովիչը նոր վեպը գնահատել է որպես «ամենաբուդդայական» և «ամենաուղղագիծ», բայց դրա մեջ տեսել է «կնատյացության ոգի», որը կարող է «փչացնել տպավորությունը վեպից, որը բոլոր առումներով պայծառ է, պարզ, հմայիչ և հագեցած է սրամիտ «զատկի ձվերով» գրողի ստեղծագործության հին երկրպագուների համար» ։
Քաղաքական գործիչ Գավրիիլ Պոպովի կարծիքով՝ «Պելևինը եկել է ճիշտ եզրակացության, որ անհրաժեշտ է փոխել ժամանակակից քաղաքակրթության բուն հիմքը։ Անհրաժեշտ է դրա բոլոր պոստուլատների գլոբալ վերանայում։ Սեփական անձի վրա կենտրոնանալու մերժումից, սպառողական հասարակությունից։ <…> Լավ հեռանկարներ է խոստանում միայն <…> այն լավագույնի միավորումը, որը տվել են սոցիալիստական, կոլեկտիվիստական գաղափարախոսություններն ու անարխիստական, անհատապաշտության էքզիստենցիալ գաղափարախոսությունները» ։
Վեպը համարվում է երջանկության ներկայիս ընկալման յուրատեսակ ներկայացում, որտեղ հաղթում է տնտեսական մոդելը, ստեղծվում է երջանկության նոր, արդեն «տնտեսական» դիցաբանություն, հեղինակը սա ընթերցողին է ներկայացնում որպես ինքնախաբեության ժամանակակից ձև և իրականության փոխարինում ։
Բեմականացումներ
2020 թվականին Վորոնեժի Նիկիտինսկի թատրոնում բեմադրվել է «Գաղտնի տեսարաններ դեպի Ֆուձի սար» ներկայացումը (ռեժիսոր՝ Իվան Կոմարով) ։
2020 թվականին Տոմսկի երիտասարդական թատրոնում ցուցադրվել է «Գաղտնի տեսարաններ դեպի Ֆուձի սար» ներկայացումը (ռեժիսոր՝ Դմիտրի Գոմզյակով) ։
Արտաքին հղումներ
Կատեգորիա:Վիկտոր Պելևինի ստեղծագործություններ
Ելենա Անայա
Ելենա Անայան (Elena Anaya, ), իսպանացի դերասանուհի, «Գոյա» կինոմրցանակի դափնեկիր (2012)։
Ծանոթագրություններ
Կատեգորիա:Իսպանացի դերասանուհիներ Կատեգորիա:1975 ծնունդներ Կատեգորիա:Հուլիսի 17 ծնունդներ Կատեգորիա:Դերասանուհիներ այբբենական կարգով
Դորոգուն (գյուղ, Ռոդոմիշլինսկի շրջան)
Դորոգուն (Дорогунь), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Դորոգուն գյուղում բնակվում էր 22 մարդ։ Բնակավայրը զբաղեցնում է 0,319 կմ² տարածք։ Բնակչության խտությունը կազմում էր 68,97 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռոդոմիշլինսկի շրջանի բնակավայրեր Կատեգորիա:Ուկրաինայի գյուղեր
Աստերոիդների ցանկ (119301-119400)
Աստերոիդների ցանկ (119201-119300) * Աստերոիդների ցանկ * Աստերոիդների ցանկ (119401-119500)
1036
Մահեր
Կատեգորիա:1036 Կատեգորիա:Տարեթվեր
Կոչեյկինո
Բնակչությունը 2007 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Ուբայի գավառ
Ուբայի  (Microrregião de Ubá), գավառ Բրազիլիայում, մտնում է Մինաս Ժերայս նահանգի մեջ։ Մտնում է Ագլոմերացիա նահանգի Բելու Օրիզոնտի մարզի մեջ։ Բնակչությունը կազմում է 264 265 մարդ 2006 թվականի տվյալով։ Զբաղեցված տարածքը 3593,648 կմ²։ Բնակչության խտությունը 73,5  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Մինաս Ժերաիս նահանգի գավառներ
Տարատերևություն
Տարատերևություն, հետերոֆիլլիա (հունարեն՝ έτερος - այլ, տարբեր և φύλλον — տերև), տարաձև տերևների առկայությունը նույն բույսի կամ նույն բույսի տարբեր ընձյուղների վրա։ Հատուկ է և՝ ջրային, և՝ ցամաքային բույսերին։ Ջրային բույսերի (նետախոտ, ջրակարոս, ջրային գորտնուկ և այլն) տարատերևությունը հարմարվողական նշանակություն ունի։ Ստորջրյա տերևները ժապավենաձև են կամ ուժեղ կտրտված, որի շնորհիվ մեծանում է ջրից ածխածնի երկօքսիդ կլանելու ունակությունը, իսկ ջրի վրա լողացող և օդային տերևները ամբողջական են կամ թույլ կտրտված։ Ցամաքային բույսերի տարատերևությունը կարող է տարիքային փոփոխությունների հետևանք լինել (օրինակ՝ բաղեղի երիտասարդ և ծեր ընձյուղները տարբեր են)։ Որոշ բույսերի (թթենի, թզենի, թղթաթթենի և այլն) վերին հարկաշարերի տերևների կտրտվածությունն ապահովում է ստորին տերևների լուսավորվածությունը։ Տարատերևությունը կարող է պայմանավորվել տարբեր տերևների ֆունկցիաների տարբերությամբ։ Այսպես, օրինակ, արևադարձային էպիֆիտ պլատիցերիում պտերի առաջին տերևները գավաթաձև են, որոնց մեջ վերևից ընկնող տերևները, ընձյուղները փտում են և հողի շերտ առաջացնում, որտեղ տեղավորվում են բույսի օդային արմատները, իսկ հաջորդ տերևները երկար են և ֆոտոսինթեզ են կատարում։
Կատեգորիա:Կենսաբանություն Կատեգորիա:Բուսաբանություն
Վալգեռաննա
Վալգեռաննա (Valgeranna), գյուղ Էստոնիայի Պյարնումաա նահանգի Աուդռու շրջանում։
2011 թվականի տվյալներով գյուղում բնակվում էր 18 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Աուդռու շրջանի բնակավայրեր Կատեգորիա:Էստոնիայի գյուղեր
Գոմախուր
Գոմախուր (გომახური), գյուղ Վրաստանում։ Գտնվում է Գուրիայի մարզի Լանչխութի շրջանում։
Դիրք
Գյուղը գտնվում է ծովի մակարդակից 16 մետր բարձրության վրա։
Տրանսպորտ
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։
Ծանոթագրություններ
Կատեգորիա:Վրաստանի գյուղեր Կատեգորիա:Լանչխութի շրջան
Կոթնի
Կոթնի, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից 20 կմ հյուսիս, Բիթլիս-Մուշ ճանապարհին՝ Դաուբի լեռնեիր հարավային լանջերին։
1880 թվականին Կոթնին ուներ 100, իսկ XX դարասկզբին 27 տուն քուրդ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Բեմական պար
Բեմական պար, նաև պարային ներկայացում, պար, որը կատարվում է հանդիսատեսի համար, պարի հիմնական տեսակներից մեկը։ Հաճախ բեմական պարը կատարվում է օգտագործելով թատերական ձևավորում, բայց դա պահանջ չէ։ Որպես կանոն, բեմական պարը խորեոգրաֆիայի որոշակի երաժշտության տարրերի կատարում է։
Ի տարբերություն բեմական պարի, սոցիալական պարերը կարող են կատարվել առանց հանդիսատեսի, և, որպես կանոն, այդպիսի պարերը չեն ենթադրում նախապես կազմված խորեոգրաֆիա, պարունակում են իմպրովիզացիա և կարող են կատարվել ցանկացած երաժշտության ներքո (չնայած կան բացառություններ)։ Օրինակ՝ ծիսական պարերը և բարոկկոյի դարաշրջանի որոշ պարեր բեմական պարի և այնպիսի պարի խառնուրդ են, որը ենթադրում է հանդիսատեսի ակտիվ մասնակցություն ներկայացմանը. Հանդիսատեսը որոշակի ժամանակ կատարում է կատարողի դեր։